CELEX: 32006R0400
Language: sl
Date: 2006-03-08 00:00:00
Title: Uredba Komisije (ES) št. 400/2006 z dne  8. marca 2006  o uvrstitvi določenega blaga v kombinirano nomenklaturo

9.3.2006   
            
            
               SL
            
            
               Uradni list Evropske unije
            
            
               L 70/9
            
         
      UREDBA KOMISIJE (ES) št. 400/2006
   z dne 8. marca 2006
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87, z dne 23. julija 1987, o tarifni in statistični nomenklaturi ter o skupni carinski tarifi (1), in zlasti člena 9(1)(a) uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o Carinskem zakoniku Skupnosti (2), imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz priloge, je uvrščeno v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. marca 2006
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z uredbo Sveta (ES) št. 267/2006 (UL L 47, 17.2.2006, str. 1).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z uredbo Evropskega parlamenta in Sveta (ES) št. 648/2005 (UL L 117, 4.5.2005, str. 13).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Komplet, pripravljen za prodajo na drobno, sestavljajo:
                              
                                          —
                                       
                                       
                                          prenosni aparat na baterijski pogon za digitalno snemanje in reprodukcijo zvoka, ki v skupnem ohišju vsebuje naslednje komponente: elektronski sistem za obdelavo signalov z digitalnim/analognim konverterjem, bliskovnim spominom, nadzorne gumbe, prostor za baterije, USB-priključek in priključek za slušalke,
                                       
                                    
                                          —
                                       
                                       
                                          radiodifuzni sprejemnik na baterijski pogon s slušalkami in povezovalnim kablom,
                                       
                                    
                                          —
                                       
                                       
                                          USB-kabel,
                                       
                                    
                                          —
                                       
                                       
                                          CD-ROM in
                                       
                                    
                                          —
                                       
                                       
                                          priročnik.
                                       
                                    Naprava za digitalno snemanje in reprodukcijo zvoka snema zvok v MP3-formatu in je lahko za prenos ali nalaganje MP3, ali drugih formatov, preko USB priključka povezan z napravo za avtomatsko obdelavo podatkov. Snema lahko tudi glas.
                              S shranjevalno zmogljivostjo 128 MB.
                              Radiodifuzni sprejemnik lahko deluje samostojno.
                           
                        
               
                  8520 90 00
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 8520 in 8520 90 00.
                  Naprava za digitalno snemanje in reprodukcijo zvoka daje celotnemu kompletu bistven značaj.
               
            
                  
                              2.
                           
                           
                              Kombinirani prenosni aparat na baterijski pogon za radiodifuzno sprejemanje in snemanje ter reprodukcijo zvoka v skupnem ohišju. Obsega naslednje dele:
                              
                                          —
                                       
                                       
                                          bliskovni spomin,
                                       
                                    
                                          —
                                       
                                       
                                          mikroprocesor v obliki integriranih vezij („čipov“),
                                       
                                    
                                          —
                                       
                                       
                                          elektronski sistem, vključno z avdiofrekvenčnim ojačevalnikom,
                                       
                                    
                                          —
                                       
                                       
                                          LCD-zaslon,
                                       
                                    
                                          —
                                       
                                       
                                          radijski sprejemnik in
                                       
                                    
                                          —
                                       
                                       
                                          nadzorne gumbe.
                                       
                                    Mikroprocesor je programiran za uporabo MP3-formata.
                              Naprava ima stereo priključek, priključek za naglavne in ušesne slušalke ter priključek za daljinsko krmiljenje.
                              Naprava je lahko za prenos ali nalaganje MP3 ali drugih formatov preko USB-priključka povezana z napravo za avtomatsko obdelavo podatkov. Snema lahko tudi glas.
                              Shranjevalna zmogljivost je 128 MB.
                           
                        
               
                  8527 13 99
               
               
                  Uvrstitev opredeljujeta splošni pravili 1 in 6 za razlago kombinirane nomenklature in besedilo oznak KN 8527, 8527 13 in 8527 13 99.
                  Uvrstitev temelji na besedilu tarifne oznake 8527; sprejemnik za radiodifuzijo, kombinirani ali nekombinirani, v enojnem ohišju z aparatom za snemanje ali reprodukcijo zvoka.
               
            
                  
                              3.
                           
                           
                              Voziček za golf na motorni pogon, z okvirjem iz aluminijastih cevi, na kolesih, s sedežem, ki se uporablja med mirovanjem vozička, in s krmilno ročico.
                              Stikala za upravljanje vozička za golf so nameščena na krmilni ročici.
                              Največja hitrost vozička je 6,5 km/h. Voziček je opremljen z motorjem in z akumulatorjem napetosti 24 voltov.
                              Na voziček se lahko naloži ena torba za palice za golf.
                              (Glej sliko) (1)
                              
                           
                        
               
                  8704 90 00
               
               
                  Uvrstitev opredeljujeta splošni pravili 1 in 6 za razlago kombinirane nomenklature in besedilo oznak KN 8704 in 8704 90 00.
                  Voziček za golf je izključen iz tarifne številke 8703, ker ni namenjen za prevoz ljudi.
                  Voziček za golf je izključen iz tarifne številke 8709, ker ne gre za tip vozila, ki se uporablja v tovarnah, skladiščih, pristaniščihali na letališčih za prevoz blaga na kratke razdalje.
                  Voziček je namenjen izključno za prevoz torbe za golf na igriščih za golf.
               
            
                  
                              4.
                           
                           
                              Večnamenska naprava za izvajanje naslednjih opravil:
                              
                                          —
                                       
                                       
                                          optično branje (skeniranje),
                                       
                                    
                                          —
                                       
                                       
                                          lasersko tiskanje,
                                       
                                    
                                          —
                                       
                                       
                                          lasersko fotokopiranje (posreden proces).
                                       
                                    Naprava ima več kaset za papir in lahko natisne do 40 strani formata A4 na minuto.
                              Naprava lahko deluje samostojno (kot aparat za fotokopiranje) ali v povezavi s strojem za avtomatsko obdelavo podatkov ali v omrežju (kot tiskalnik, optični bralnik (skener) in aparat za fotokopiranje).
                           
                        
               
                  9009 12 00
               
               
                  Uvrstitev opredeljujejo splošna pravila 1, 3(c) in 6 za razlago kombinirane nomenklature, opomba 5(E) k poglavju 84 in besedilo oznak KN 9009 in 9009 12 00.
                  Naprava ima več funkcij, vendar nobena ne daje proizvodu bistvenega značaja.
               
            
         
      
         (1)  Fotografija je zgolj informativne narave.